Matt 5,22, var í Jerúsalem. Hægsti myndugleiki hjá Jødum, meðan teir vóru undir rómverska valdinum, sum skerdi heimildirnar hjá ráðnum. Í ráðnum vóru 71 limir, høvuðspresturin var hægstur. Einki ráð var í teirri tíðini, sum Gamla Testamenti veit at siga frá. Ráhab frumaldar havdreki, sum Guð Ísraels vann á, Job 9,13; 26,12; Sl 89,11. Heitið Ráhab verður ofta brúkt um Egyptaland, Sl 87, 4; Jes 30,7; 51,9. Sí eisini Livjatan. reiggja, reiggjan ofrið skuldi viðhvørt verða reiggjað "frammi fyri Harranum", t. d. 2 Mós 29,24, ivaleyst vígslugerð, sí offur. Rekabitar eftirkomarar Jónadab Rekabssonar, 2 Kong 10,15. Um tað mundið, tá ið Jeremia var uppi á døgum, hildu Rekabitar fast við oyðimarkar tjaldlívið fram um býarmentanina, Jer 35. árameiskur gudur, 2 Kong 5,18, kanska tann sami sum Hádad. Bæði nøvnini eru í samansettum árameiskum kongsnøvnum.